Cesta do vyhnanstva 2. - Welskopfová-Henrichová, Liselotte nemecká autorka 15. septembra 1901 - 16. júna 1979; Petraško, Ľudovít; Cesnak, Jozef (Košice Východoslovenské vydavateľstvo, 1992)
Pokračovanie románu Harka. Red Jim sa pokúša nájsť poklad ukrytý v jaskyni, ale nepodarí sa mu to, pretože sa od Mattotaupu, náčelníka kmeňa Medveďov, nedozvedel presné údaje. Harka, ktorý dobrovoľne a tajne nasleduje svojho otca do vyhnanstva, varuje svoj kmeň pred blížiacim sa nebezpečenstvom a spolu s otcom sa zúčastní v boji. Keď aj napriek tomu kmeň svojho náčelníka odmietne, vyhnanci odchádzajú na začiatku zimy spolu s Red Jimom, ktorý sa k nim pripojí a tvári sa ako ich priateľ, do mesta, kde sa zamestnajú v cirkuse. Tam sa prvýkrát stretávajú so svetom belochov, naučia sa ich jazyk a ako známi artisti tiahnu z mesta do mesta a spoznávajú život a zvyky bieleho obyvateľstva. Po nedorozumení s vedením cirkusu obaja Indiáni ujdú na jar do prérie. Kniha obsahuje veľa vzrušujúcich momentov, ktoré udržia čitateľa v napätí od prvej po poslednú stranu.
Keywords: Synovia Veľkej Medvedice; nemecká literatúra; westerny; dobrodružné príbehy